**Zápisnica zo zasadnutia Obecného zastupiteľstva konaného dňa 16.06.2014**

K bodu 1:

Starostka obce, Mgr. Erika Oravcová, otvorila zasadnutie OZ a ďalej zastupiteľstvo viedla.

K bodu 2:

Starostka obce, Mgr. Erika Oravcová, predniesla program a vyzvala prítomných k odsúhlaseniu.

**Uznesenie č. 54/2014-** OZ prijíma prednesený program bez pripomienok, v počte:

Za: 3

Proti: 0

Zdržal sa: 0

K bodu 3:

*Záverečný účet obce Stratená za rok 2013, Výročná správa obce Stratená za rok 2013* – Ing. Elena Stančíková predniesla záverečný účet a výročnú správu obce Stratená

**Uznesenie č. 55/2014-** OZ schvaľuje záverečný účet obce Stratená za rok 2013, s výhradami:

* Doplniť vyhodnotenie plnenia programov obce
* Overiť účtovnú uzávierku audítorom,

a zároveň berie na vedomie stanovisko kontrolórky obce k záverečnému účtu za rok 2013, v počte:

Za: 3

Proti: 0

Zdržal sa: 0

**Uznesenie č. 56/2014 *–*** OZ berie na vedomie výročnú správu obce Stratená za rok 2013, v počte:

Za: 3

Proti: 0

Zdržal sa: 0

**Uznesenie č. 57/2014 *–*** OZ schvaľuje vysporiadanie hospodárskeho výsledku obce Stratená za rok 2013 nasledovne:

* Vykázaný HV vo výkaze ziskov a strát (účtovníctvo ROPO, SFOV2-01) vo výške 9.711,23 Eur preúčtovať z účtu 43100 (výsledok hospodárenia v schvaľovaní) na účet 42800 (nevysporiadaný výsledok hospodárenia minulých rokov)

Rozdiel HV vo výške 1.095,94 Eur v dôsledku nesprávne preneseného zostatku účtu 69306 (výnosy z bežných transferov) pripočítaného k účtu 428 už v súvahe (účtovníctvo ROPO, SFOV1-01) za rok 2013 opraviť v roku 2014 cez účty 693 a 431 s vytvorenou analytikou a následne zaúčtovať na účet 42800. Takto bude zaúčtovaný správny HV za rok 2013 vo výške 8.615,96 Eur, v počte:

Za: 3

Proti: 0

Zdržal sa: 0

**Uznesenie č. 57/B/2014** – OZ schvaľuje plán kontrolnej činnosti na II. polrok 2014, v počte:

Za: 3

Proti: 0

Zdržal sa: 0

K bodu 4

*Správa o stave verejného obstarávania k verejnému osvetleniu –* starostka obce predniesla informáciu o tom, že práve prebieha proces schvaľovania zmien na Ministerstve hospodárstva

**Uznesenie č. 58/2014–** OZ berie na vedomiu danú správu, v počte:

Za: 3

Proti: 0

Zdržal sa: 0

K bodu 5:

*Správa o stave riešenia budov (p. Zozulák a SSJ) –* starostka obce predniesla informáciu zo Stavebného úradu o ďalších vykonaných kokoch zo strany Stavebného úradu

**Uznesenie č. 59/2014 -**OZ poveruje starostku obce zvolaním mimoriadneho zastupiteľstva s prizvaním právnika, ktorý pomôže pri doriešení danej situácie a ukladá zvolať mimoriadne zastupiteľstvo do 20.07.2014, a zároveň poveruje starostku obce o súčinnosť so Stavebným úradom a vykonávaním ďalších možných právnych krokov k riešeniu danej situácie, v počte:

Za: 3

Proti: 0

Zdržal sa: 0

Starostka obce informovala o možnosti najatia statika a exekútora, ktorých náklady by boli financované z rozpočtu obce.

**Uznesenie č. 60/2014 –**OZ neschvaľuje finančné prostriedky na najatie statika a exekútora, z dôvodu nevyčlenenia a nedostatku finančných prostriedkov z rozpočtu obce na rok 2014. V prípade, že sa problém nevyrieši, sa OZ bude danou vecou zaoberať v decembri 2014 pri zostavovaní rozpočtu na rok 2015, v počte:

Za: 3

Proti: 0

Zdržal sa: 0

K bodu 6:

*Plat starostky obce* – kontrolórka obce informovala o zákonnej povinnosti prehodnotenia platu starostky obce, pat sa vyrátava nasledovným postupom:

Priemerná mesačná nominálna mzda zamestnanca hospodárstva SR v roku 2013 dosahuje 824,00 Eur. Daná mzda sa preratúva koeficientom 1,49 podľa zákona č. 253/1994 Z. z. o právnom postavení a platových pomeroch starostov obcí a primátorov miest.

**Uznesenie č. 61/2014 -**OZ schvaľuje navýšenie platu starostky obce o 20% (247,00 Eur) k vyššieuvedenému výpočtu, v počte:

Za: 3

Proti: 0

Zdržal sa: 0

K bodu 7

*Akcie a investície v obci –* starostka obce predniesla termíny akcií, ako aj termín otvorenia nového TIC (posúva sa na 28.06.2014).

Návrh starostky:

* vatra v obci – bude iba kladenie venca spojené s vyhláškou v rozhlase
* súťaž DHZ o pohár starostu obce – úhrada pohárov z rozpočtu obce
* výstavba vstupnej brány – prebieha príprava jednoduchej zákazky

**Uznesenie č. 62/2014 –**OZ schvaľuje uvedený návrh akcií a investícií v obci Stratená, v počte:

Za: 3

Proti: 0

Zdržal sa: 0

K bodu 8

*Bufet v TIC –* starostka obce informovala o výsledku verejnej obchodnej súťaže a predložila protokol o el. aukcii a návrh zmluvy (viď príloha).

**Uznesenie č. 63/2014 –**OZ schvaľuje návrh zmluvy a odporúča starostke podpísať zmluvu s úspešným dodávateľom (U dobrej víly spol. s r. o. – Bojnice), v počte:

Za: 3

Proti: 0

Zdržal sa: 0

K bodu 9

*Prevádzka TIC* – starostka obce informovala o rozhodnutí RV projektu – podpora prevádzkovania TIC z finančných prostriedkov projektu. RV projektu overil OOCR Slovenský raj s vypracovaním biznis plánu pre rok 2015, kde budú zakomponované aj prevádzkové náklady OOCR.

**Uznesenie č. 64/2014 –**OZ schvaľuje uvedený postup, týkajúci sa prevádzkovania TIC, v počte:

Za: 3

Proti: 0

Zdržal sa: 0

**Uznesenie č. 64/B/2014**

Budova TIC – OZ schvaľuje financovanie celkových prevádzkových nákladov TIC (elektrika, voda, náklady na kúrenie) z rozpočtu projektu – 1.7.2014 – 31.3.2014, a zároveň schvaľuje zmenu prerozdelenia nepriamych výdavkov projektu (viď príloha), v počte:

Za: 3

Proti: 0

Zdržal sa: 0

**Uznesenie č. 64/C/2014**

Registračná pokladňa – OZ schvaľuje kúpu zánovnej registračnej pokladne od p. Opremčáka, v počte:

Za: 2

Proti: 0

Zdržal sa: 1 – Igor Opremčák

**Uznesenie č. 64/D/2014**

Nepriame výdavky

Za: 3

Proti: 0

Zdržal sa: 0

K bodu 10

*Webstránka obce Stratená a jej funkčnosť –* starostka obce informovala o potrebe rekonštrukcie internetovej stránky obce Stratená

**Uznesenie č. 65/2014 –**OZ schvaľuje rekonštrukciu stránky a z tohto dôvodu i jej dočasné znefunkčnenie. Zároveň poveruje starostku obce uskutočniť prieskum trhu na uvedenú zákazku, v počte:

Za: 3

Proti: 0

Zdržal sa: 0

K bodu 11

*Valné zhromaždenia PELC s.r.o. –* starostka obce predniesla stav hospodárenia za rok 2013

**Uznesenie č. 66/2014 –**OZ na základe stavu hospodárenia PELC s.r.o. odporúča Valnému zhromaždeniu PELC s.r.o. vyhlásenie a vyhodnotenie verejnej obchodnej súťaže na uvedenú prevádzku, najneskôr do 01.09.2014, v počte:

Za: 3

Proti: 0

Zdržal sa: 0

K bodu 12

*Diskusia*

Bez diskusie.

K bodu 13

*Záver*

Starostka obce poďakovala prítomným a ukončila zasadnutie OZ 16.06.2014 o 21:05.

starostka obce overovateľ zápisnice